Den eksplosionsbrand, som fredag morgen opstod på et skib på Karstensens Skibsværft i Skagen, har kostet en 51-årig mand livet. To personer blev forbrændt i ulykken, som opstod, da et skib fredag morgen omkring klokken 07.30 brød i brand under noget svejsearbejde. Den ene var så slemt tilredt, at han blev fløjet til Rigshospitalets brandsårsafdeling. Mandens liv stod dog ikke til at redde, og omkring klokken 21 fredag aften afgik han ved døden. Den 51-åriges familie og arbejdsgiver er underrettet.

Opsummering:
Den ene af de to personer, som fredag morgen blev forbrændt i en eksplosionsbrand på et skib i Skagen, er afgået ved døden.